CELEX: 
Language: hu
Date: 2020-10-14 00:00:00
Title: A BIZOTTSÁG (EU) .../... VÉGREHAJTÁSI RENDELETE az (EU) 2015/1375 végrehajtási rendeletnek a Trichinella vizsgálatával kapcsolatos mintavétel, kimutatási referencia-módszer és behozatali feltételek tekintetében történő módosításáról

A BIZOTTSÁG (EU) .../... VÉGREHAJTÁSI RENDELETE
            
            
               (2020.10.14.)
            
            
               az (EU) 2015/1375 végrehajtási rendeletnek a Trichinella vizsgálatával kapcsolatos mintavétel, kimutatási referencia-módszer és behozatali feltételek tekintetében történő módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/ 429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/ 78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i 2017/625 európai parlamenti és tanácsi rendeletre
                  1
                (a hatósági ellenőrzésekről szóló rendelet) és különösen annak 18. cikke (8) bekezdésének a) pontjára,
            
            
               a Növények, Állatok, Élelmiszerek és Takarmányok Állandó Bizottságával folytatott konzultációt követően, 
            
            
               mivel:
            
            
               (1)Az (EU) 2017/625 rendelet megállapítja az emberi fogyasztásra szánt állati eredetű termékek előállításával kapcsolatos hatósági ellenőrzések elvégzésére és az illetékes hatóságok által meghozandó intézkedésekre vonatkozó szabályokat. 
            
            
               (2)A Trichinella egy parazita, amely jelen lehet az arra fogékony fajok, például sertések húsában, és fertőzött hús fogyasztása esetén élelmiszer eredetű megbetegedést okoz az embereknél. Az (EU) 2015/1375 bizottsági végrehajtási rendelet
                  2
                különös szabályokat állapít meg a húsban előforduló Trichinella hatósági vizsgálatára, többek között valamennyi vágósertés húsmintájának laboratóriumi vizsgálatára vonatkozóan. 
            
            
               (3)A Trichinella-vizsgálat eredményének megérkezéséig bizonyos feltételek mellett lehetőség van az állati testek legfeljebb hat részre darabolására. Egyes, házi sertésből származó termékek előállításához a hús melegen darabolására van szükség, a Trichinella-vizsgálat eredményének rendelkezésre állása előtt Az ilyen meghatározott termékek esetében ezért engedélyezni kell a több részre történő darabolást, feltéve, hogy a hús biztonsága biztosított. 
            
            
               (4)Az (EU) 2015/1375 végrehajtási rendelet eltérést biztosít a Trichinella-vizsgálattól az Unióba való belépéskor, amennyiben a sertések hivatalosan Trichinellától mentesnek elismert, ellenőrzött állatszállási feltételeket alkalmazó gazdaságokból érkeznek. Harmadik ország csak akkor alkalmazhatja ezt az eltérést, ha tájékoztatta a Bizottságot az ilyen eltérés alkalmazásáról, és ha a Bizottság e célból jegyzékbe vette. 
            
            
               (5)E tekintetben az (EU) 2015/1375 rendelet 13. cikke a 206/2010/EU bizottsági rendeletben
                  3
                és a 2007/777/EK bizottsági határozatban
                  4
                felsorolt harmadik országokra hivatkozik. Az (EU) 2020/692 felhatalmazáson alapuló bizottsági rendelet
                  5
                2021. április 21-től hatályon kívül helyezi a 206/2010/EU rendeletet és a 2007/777/EK határozatot. Ezért az egyszerűsítés érdekében az említett végrehajtási rendeletben közvetlenül rendelkezni kell a Trichinellára vonatkozóan eltéréseket alkalmazó harmadik országok jegyzékének megállapításáról. 
            
            
               (6)Az (EU) 2017/625 rendelet 126. cikke (2) bekezdésének c) pontja és az (EU) 2019/625 felhatalmazáson alapuló bizottsági rendelet
                  6
                13. cikke előírja, hogy bizonyos állat- és áruszállítmányokhoz hatósági bizonyítványt kell mellékleni, amely igazolja, hogy az állatok és az áruk megfelelnek az (EU) 2017/625 rendelet 1. cikkének (2) bekezdésében említett szabályokban meghatározott vonatkozó követelményeknek. Az (EU) 2015/1375 végrehajtási rendelet 14. cikke, amely előírja, hogy a Trichinella-vizsgálatra vagy a gazdaság Trichinella-státuszára vonatkozó igazolást csatolni kell az élő házi sertés Unión belüli kereskedelméhez, valamint az ilyen sertések és húsuk Unióba történő beléptetéséhez szükséges hatósági bizonyítványokhoz, feleslegessé vált, ezért törölni kell.
            
            
               (7)Az (EU) 2015/1375 végrehajtási rendelet I. mellékletének I. fejezete referencia-módszert határoz meg a Trichinella kimutatására a házi sertés hasított testéből vett mintákban. 2015-ben a Nemzetközi Szabványügyi Szervezet elfogadta az ISO 18743:2015 globális szabványt, amely meghatározza az egyes állati testek emberi fogyasztásra szánt húsában található izomtrichinella kimutatására szolgáló módszert. A Trichinella kimutatására az (EU) 2015/1375 végrehajtási rendeletben meghatározott referencia-módszer megfelel az ISO 18743:2015 szabvány követelményeinek. 
            
            
               (8)Ezért helyénvaló az (EU) 2015/1375 rendeletben szereplő referencia-módszert az ISO 18743:2015 szabvánnyal felváltani annak érdekében, hogy az uniós referencia-módszer összhangba kerüljön ezzel a globális szabvánnyal. Ez megkönnyíti a sertéshús kivitelét az Unióból anélkül, hogy további követelményeket vagy terheket róna a hatósági ellenőrzések referencia-módszereit alkalmazó európai laboratóriumokra.
            
            
               (9)Mivel a 206/2010/EU rendelet és a 2007/777/EK határozat csak 2021. április 20-tól veszti hatályát, a harmadik országok jegyzékének és a bizonyítványmintáknak a módosítását csak ettől az időponttól kell alkalmazni.  
            
            
               (10)Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével, 
            
         
         
            
               ELFOGADTA EZT A RENDELETET:
            
            
               1. cikk
            
            
               Az (EU) 2015/1375 végrehajtási rendelet a következőképpen módosul:
            
            
               1.A 2. cikk (3) bekezdésének második albekezdését el kell hagyni. 
            
            
               2.A 3. cikk a következő (5) bekezdéssel egészül ki:
            
            
               „(5) A 2. cikk (3) bekezdésétől eltérve és az illetékes hatóság jóváhagyását követően:
            
            
               a)az állati testek feldarabolhatók a vágóhídhoz kapcsolódó vagy attól elkülönülő darabolóüzemben, amennyiben:
            
            
               i. az eljárást az illetékes hatóság jóváhagyta;
            
            
               ii. az állati testnek vagy részeinek kizárólag egy darabolóüzem a rendeltetési helye;
            
            
               iii. a darabolóüzem az adott tagállam területén belül helyezkedik el; továbbá
            
            
               iv. pozitív eredmény esetén az állati test valamennyi részét emberi fogyasztásra alkalmatlannak minősítik;
            
            
               b)a házi sertésből származó állati testek több részre feldarabolhatók a vágóhídhoz kapcsolódó vagy attól elkülönülő darabolóüzemben, amennyiben:
            
            
               i. az eljárást az illetékes hatóság jóváhagyta;
            
            
               ii. bizonyos termékek előállításához a hús melegen darabolására van szükség;
            
            
               iii. pozitív eredmény esetén az állati test valamennyi részét emberi fogyasztásra alkalmatlannak minősítik.”
            
            
               3.A 4. cikk a következőképpen módosul:
            
            
               a)az (1) bekezdés első albekezdésének helyébe a következő szöveg lép:
            
            
               „(1) A 2. cikkben említett állati testek vagy azok részei, kivéve a 3. cikk (5) bekezdésében említetteket, nem hagyhatják el az üzemet azelőtt, hogy a Trichinella-vizsgálat eredménye negatívnak nem bizonyul.
            
            
               b)a (3) bekezdés helyébe a következő szöveg lép:
            
            
               „(3) Amennyiben van azt biztosító eljárás a vágóhídon, hogy a megvizsgált állati testek egy része se hagyhassa el az üzemet mindaddig, amíg a Trichinella-vizsgálat eredménye negatívnak nem bizonyul, és az eljárást a hatáskörrel rendelkező hatóság formálisan jóváhagyta, vagy ha a 3. cikk (5) bekezdése második albekezdésében előírt eltérés alkalmazható, az (EU) 2017/625 rendelet 18. cikkének (4) bekezdésében előírt állategészségügyi jelölés a Trichinella-vizsgálat eredményeinek rendelkezésre állása előtt alkalmazható.” 
            
         
         
            
               4.A 13. cikk (2) bekezdésének helyébe a következő szöveg lép:
            
            
               „(2) Csak a VII. mellékletben felsorolt harmadik országok alkalmazhatják a 3. cikk (2) és (3) bekezdésében meghatározott eltéréseket, miután tájékoztatták a Bizottságot ezen eltérések alkalmazásáról.”
            
            
               5.A 14. cikket el kell hagyni. 
            
            
               6.Az I. melléklet I. fejezetének helyébe a következő szöveg lép:
            
            
               „I. FEJEZET
            
            
               KIMUTATÁSI REFERENCIA-MÓDSZER
            
            
               A minták Trichinella-vizsgálatára szolgáló kimutatási referencia-módszer az ISO 18743:2015.” 
            
            
               7.A rendelet a következő VII. melléklettel egészül ki:
            
            
               „VII. melléklet
            
            
               A 13. cikk (2) bekezdésében említett eltérést alkalmazó harmadik országok
            
            
               „ 
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Az 1. cikk (4), (5) és (7) bekezdését 2021. április 21-től kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2020.10.14.
            
            
               
                     a Bizottság részéről
               
               
                     elnök
                     Ursula VON DER LEYEN
               
               
            
         
         
            
                  
                     (1)
                  
                        HL L 95., 2017.4.7., 1. o.
               
               
                  
                     (2)
                  
                        A
                        Bizottság (EU) 2015/1375 végrehajtási rendelete (2015. augusztus 10.) a húsban előforduló Trichinella hatósági vizsgálatára vonatkozó különös szabályok megállapításáról (HL L 212., 2015.8.11., 7. o.).
               
               
                  
                     (3)
                  
                        A Bizottság 206/2010/EU rendelete (2010. március 12.) az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állategészségügyi bizonyítványra vonatkozó követelmények megállapításáról (HL L 73., 2010.3.20., 1. o.).
               
               
                  
                     (4)
                  
                        A Bizottság 2007/777/EK határozata (2007. november 29.) a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről(HL L 312., 2007.11.30., 49. o.).
               
               
                  
                     (5)
                  
                        A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.)
               
               
                  
                     (6)
                  
                        A Bizottság (EU) 2019/625 felhatalmazáson alapuló rendelete (2019. március 4.) az (EU) 2017/625 európai parlamenti és tanácsi rendeletnek az egyes emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények tekintetében történő kiegészítéséről (HL L 131., 2019.5.17., 18. o.).